Il-volontiera li jaħdmu fi ħdan l-Arċidjoċesi ta’ Malta issa għandhom l-kodiċi ta’ etika li jridu jimxi miegħu, li minbarra li jimponi prattiċi u obbligi fuq il-volontiera, jagħti wkoll numru ta’ drittijiet kif spjega Tony Micallef li huwa d-direttur tal-uffiċċju Djoċesan tal-Volontrjat. “Dan il-kodiċi ilna naħdmu fih numru ta’ xhur wara ħafna konsultazzjoni fih d-drittijiet u l-obbligi kemm tal-enttitajiet u anke tal-voluntiera. Huwa dokument li għandu l-għan li jkompli jsaħħaħ il-qasam tal-volontarjat fejn jidħol ix-xogħol tal-arċidjoċesi u jaġġornah għaż-żmienijiet tal-lum” jispjega Tony Micallef. Id-dokument ġie preżentat lil-Isqof u Amministratur appostoliku tad-djoċesi Charles J Scicluna li spjega kif il-volontorjat huwa parti importanti mill-Knisja għax hi knisja li tgħallem, taqdi u tiċċelebra. L-isqof sellem lill-volontiera kollha b’mod speċjali lil dawk li jgħinu fiċ-ċelebrazzjoni tal-festi tal-Għid u l-Milied u l-festi titulari. Qal li dan d-dokument huwa wieħed li jagħti obligi ġeneriċi u allura jagħti togħma ta’ responsabbiltà. L-isqof fiehem li l-knisja trid tosserva is-separazzjoni bejn il-Knisja u l-istat u tifhem li ċertu regoli tal-għaqdiet volontarji jsiru mil-gvern. Qal li l-knisja taqbel fuq il-prinċipji tal-kontabbilità u trasparenza fost l-oħrajn iżda fuq kwistjonijiet oħra trid tibqa’ tiddefendi bil-kbir il-libertà tal-knisja. Fost id-drittijiet li jagħti dan id-dokument hemm dak ta’ trattament xieraq, ugwaljanza, privatezza u anke’ informazzjoni. Bħala obbligi d-dokument jgħid li l-voluntiera għandhom jaħdmu għall-istess għan tal-soċjetà li jifforma parti minna, billi bl-almu tagħhom jagħtu impenn lejn dak li jkun qed jagħmel, li jagħmlu l-almu tagħhom biex itejbu l-ħiliet tagħhom.